Starteris, atliekantis automobilio užvedimo funkciją, veikia tik labai trumpą laiką per visą automobilio eksploatavimo laikotarpį. Tačiau tai nereiškia, jog starteris niekada nesuges arba sėkmingai tarnaus 20 metų. Starteriai neturi ventiliatoriaus, todėl, ypatingai šiltuoju laikotarpiu, labai greitai įkaista ir lėtai vėsta. Dėl šios priežasties starterį (o ypač turintį gedimo požymių) yra labai nesunku perkaitinti ir visiškai sugadinti, o tada starterio keitimas bus neišvengiamas. Sukant starterį darykite pertraukas ir nelaikykite jo įjungę ilgiau nei 10 sekundžių. Neužvedus variklio palaukite pusę minutės ir bandykite vėl. Po antrojo bandymo, saugodami akumuliatorių, padarykite kelių minučių pertrauką. Jei bandymai užvesti variklį buvo nesėkmingi, nedelskite apsilankyti „Remtesta“, kur jums bus atlikta kokybiška starterio diagnostika bei pritaikytas reikalingas remontas. Pastebėjus starterio gedimo požymius, svarbu nelaukti ir apsilankyti servise, kol starteris dar užveda automobilį. Starteriui visiškai sugedus, teks kviesti specialųjį transportą, kuris nugabentų jūsų automobilį remontui. „Remtesta“ starterio remontas – pirminė paslauga, padedanti surasti ir efektyviai pašalinti starterio gedimus.